# data[].attributes.headline
นางสาวจุรีพร นาดี

# data[].attributes.body
นางสาวจุรีพร นาดี
รหัสนักศึกษา 65040140211
สาขาวิชาคณิตศาสตร์ คณะครุศาสตร์

# data[].attributes.attachment_caption
ของขวัญจากดิน

# data[].attributes.headline
ของขวัญจากดิน

# data[].attributes.subject
ของขวัญจากดิน

# data[].attributes.body
การ์ตูนเรื่องของขวัญจากดินเป็นเรื่องราวของเด็กผู้หญิงคนหนึ่งที่ชื่อ “ขวัญข้าว”ที่เติบโตมาจากชีวิตในเมืองกรุง จนกระทั่งวันนึงคุณพ่อพามาฝากเลี้ยงกับคุณปู่ที่ต่างจังหวัด ซึ่งคุณปู่ใช้ชีวิตตามหลักเศรษฐกิจพอเพียง ขวัญข้าวค่อนข้างไม่ชอบชีวิตแบบที่คุณปู่ใช้ คุณปู่ก็ถ่ายทอดความรู้และพยายามสอนขวัญข้าวให้เข้าใจถึงชีวิตที่พอเพียงและพอดี ทุกๆครั้งที่คุณปู่สอนขวัญข้าวมักจะมองเห็นต่างว่าทำไมคุณปู่ไม่ทำให้มันง่าย เช่น เพาะปลูกต้นข้าว แทนที่จะหว่านข้าวในนาเลยแต่คุณปู่กลับปลูกทีละต้น หลังจากนั้นขวัญข้าวก็ช่วยคุณปู่ทำทุกอย่างเริ่มตั้งแต่กล้าต้นข้าว วันนึงขวัญข้าวอยากมีเงิน คุณปู่จึงให้ทำสมุดบัญชีครัวเรือนและคุณปู่ยังยกต้นมะพร้าวในสวนให้ ขวัญข้าวจึงนำไปขายที่ตลาดแต่ขายไม่ได้เลย วันต่อมาที่โรงเรียนมีการสอนทำวุ้นแดงขวัญข้าวจึงคิดไอเดียได้ว่าจะทำวุ้นมะพร้าวขาย พอนำไปขายที่ตลาดขวัญข้าวขายหมดเกลี้ยง พอถึงฤดูเกี่ยวข้าวขวัญข้าวได้ลงมือเก็บเกี่ยวและเห็นผลผลิตที่งอกงาม พอมาวันนึงคุณพ่อกลับมาเพราะตกงาน ขวัญข้าวจึงคิดไอเดียดีๆว่าให้คุณปู่เปิดโรงสีข้าว ทำให้กิจการเล็กๆของคุณปู่เติบโตมาเป็นตลาดผัก ผลไม้ของชาวบ้าน ขวัญข้าวได้เรียนรู้อะไรหลายๆอย่างที่ต่างจังหวัดทำให้ขวัญข้าวไม่อยากกลับไปใช้ชีวิตในเมืองกรุง ขวัญข้าวได้รู้ว่าทุกๆอย่างล้วนมาจากดิน ข้าวก็มาจากดิน มะพร้าวก็มาจากดิน มะม่วงก็มาจากดิน อะไรๆหลายอย่างก็มาจากดิน เหมือนดินให้ของขวัญกับเรา…
ดูแล้วประทับใจมากค่ะ ทำให้เราเห็นคุณค่าของสิ่งที่เราเติบโตมากับมันถึงมันจะไม่ได้ดูมีค่าอะไรแต่จริงๆ สิ่งรอบตัวชีวิตแบบชนบทก็มอบความเป็นอยู่ให้กับเรา

# data[].attributes.attachment_link.title
ของขวัญจากดิน

# data[].attributes.headline
โคล่าหมาฮีลใจ

# data[].attributes.subject
โคล่าหมาฮีลใจ

# data[].attributes.body
โคล่าเป็นเหมือนส่วนหนึ่งในครอบครัวเลยก็ว่าได้  ทุกคนรักและตามใจมาก555 ทุกๆครั้งที่มีเรื่องเสียใจหรือว่าท้อ โคล่าเป็นที่รับฟังถึงจะฟังไม่รู้เรื่อง แต่บางทีก็แอบคิดว่ามันฟังเข้าใจมันรู้เรื่องเพราะมันจะซึม ไม่ยอมกินข้าวทุกครั้งที่เห็นเจ้าของมันร้องไห้ มันรอเรากลับมาทุกครั้ง แม่ชอบจะส่งข้อความมาให้ดูว่าโคล่าซึมอีกแล้วมันคิดถึง เราเป็นเหมือนโลกทั้งใบของเค้าถ้าไม่มีเราใครจะดูแลเค้า  โคล่าเป็นส่วนหนึ่งที่ทำให้อยากรวยเพราะหาเงินมาเลี้ยงหมาต่อไป55

# data[].attributes.body
ก่อนหน้านี้เคยเป็นเด็กคนนึงที่เรียนได้ลำดับที่กลางๆของห้องเพราะพ่อกับแม่บอกว่าไม่ซีเรียสเรื่องเรียนขอแค่เรียนจบ จบเทอมทุกครั้งจะเห็นเพื่อนแม่โพสอวดเกรดลูกทุกครั้งนี่ก็อยากให้แม่อวดบ้าง55 ตั้งใจเรียนจนเกรดตอนชั้นม.3 ได้3.98 แม่ก็อวดจริงๆ ตอนนั้นก็แชร์โพสเล่นๆว่าต่อไปจะเอา 4.00 มาฝากนะแม่ พอขึ้นม.ปลายตั้งใจสุดๆ เทอมแรกมา4.00จริงๆ พ่อกับแม่ดีใจมาก ยิ้มแฉ่งเลยซึ่งมันทำให้เห็นว่าถึงท่านจะไม่ซีเรียสแต่ท่านก็คงอยากได้รางวัลตอบแทนกับที่ท่านเหนื่อยหาเงิน ตั้งใจมาตลอดจนเกรด4.00ถึงเทอมที่5 เทอมที่6เทอมสุดท้ายได้เกรด3วิชาคณิตศาสตร์ตัวเดียว เป็นอีกหนึ่งเหตุผลที่ทำให้เลือกมาเรียนครูคณิตศาสตร์ค่ะ ภูมิใจที่ตัวเองทำได้ ภูมิใจที่ทำให้พ่อกับแม่ดีใจ ภูมิใจที่ตัวเองตั้งใจแล้วความตั้งใจก็ไม่เคยทำร้ายใคร

# data[].attributes.body
ชอบเมนูปลาราดพริกฝีมือคุณแม่มากค่ะ เป็นเมนูที่ทำง่ายและได้ประโยชน์จากปลาเน้นๆ กลายเป็นเมนูโปรดสำหรับบ้านเราเลยก็ว่าได้ ทำเยอะแค่ไหนก็หมด เป็นเมนูที่ทำให้เราได้กินข้าวพร้อมหน้าพร้อมตาได้คุยกัน ในวันที่มาเรียนไกลจากบ้านกลับบ้านทีไรคุณแม่จะทำให้ทานตลอด เหมือนเป็นเมนูที่ได้เติมพลังบวกแค่ได้กลับไปกินกับครอบครัวก็มีแรงกลับมาเรียนต่อ เป็นเมนูธรรมดาที่พิเศษสำหรับฉันมาก

# data[].attributes.headline
สวนสัตว์ขอนแก่น

# data[].attributes.subject
สวนสัตว์ขอนแก่น

# data[].attributes.body
เป็นครั้งที่ 3 ที่ได้มาเหยียบที่นี่ ที่สวนสัตว์ขอนแก่นจะมีบริการรถนำเที่ยวโดยจะมีพี่คนขับรถเป็นวิทยากรแนะนำตลอดการเดินทาง พูดคุยสนุกมากหัวเราะตลอดการเดินทาง เข้าไปจะเจอกรงสารพัดนก นกนานาชนิดเยอะมาก บรรยากาศภายในกรงร่มรื่นเย็นสบายได้ดูนกที่แปลกๆด้วย ต่อไปจะเจอนกฟลามิงโก้สีชมพูสดใสแล้วก็เจอเจ้าหมีควายมารอกินอาหาร (น้องตีกันด้วย55)ต่อไปก็เจอเสือ ใครที่บอกว่าเสื้อสามตัวอยู่ถ้ำเดียวกันไม่ได้! ต้องเปลี่ยนความคิดเลยค่ะเพราะที่นี่น้องไข่ตุ๋น ไข่หวาน ไข่ต้มเสื้อสามตัวอาศัยอยู่ที่เดียวกัน!!! นอกจากนอนโชว์ตัวแล้วยังมีกิจกรรมให้อาหารน้องๆด้วยเนื้อวัว หลอกล่อให้น้องทำโชว์การแสดง•ดูไปลุ้นไปค่ะ ต่อไป ไปเจอทุ่งแสนกวาง แต่ละตัวไม่ดุเลยค่ะ เชื่องมากไม่กลัวคนเลย สามารถเดินไปให้อาหารได้อย่างใกล้ชิดดุจญาติมิตรเลยค่ะ55 ปิดท้ายด้วย สะพานเดินชมสัตว์(Sky Walk)ความยาวประมาณ 100 เมตรสูงประมาณ 15 เมตร สามารถชมทิวทัศน์ของอำเภอเขาสวนกวาง ด้านล่างของสะพานสามารถเดินชมสัตว์มีม้าลาย ยีราฟ นกกระจอกเทศ บางทีก็แอบเหมือนว่ามาเที่ยวสวนสัตว์ที่แอฟริกาให้อารมณ์คล้ายๆกันค่ะ ได้ให้อาหารยีราฟ น้องตัวใหญ่กว่าที่คิดมากกกกก เป็นทริปที่มีความสุขและแฮปปี้สุดๆเพราะได้ไปกับครอบครัวพร้อมหน้าพร้อมตา ได้เห็นรอยยิ้มจากคนในครอบครัว ได้ใช้เวลาร่วมกัน ผลัดกันถ่ายรูปกับสัตว์บางตัวเคยเห็นแต่ไปกี่ครั้งก็ยังตื่นเต้นเหมือนเดิม